Diari Oficial de la Generalitat Valenciana


Sumari del DOGV 7511, del 23-04-2015 (2015/3443)

Notificació de la sentència dictada en el procediment de divorci contenciós número 259/2014.
--------------------------------------------------------------------------------------------

### Dades del document

Número de DOGV
:   7511

Data del DOGV
:   23-04-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/3443


Organisme emissor
:   Jutjat de Primera Instància i Instrucció Número 4 i de Violencia Sobre la Dona de Sueca

Tipus de document
:   Edicte

Notificació de la sentència dictada en el procediment de divorci contenciós número 259/2014. [2015/3443]  
Divorci contenciós 000259/2014  
De: M. Carmen Artal Sampedro.  
Procuradora: Nuria Ferragud Chambó.  
Contra: Roy Balfour i ministeri fiscal  
En el procediment de referència s'ha dictat la resolució l'encapçalament i la dispositiva del qual és com seguix:  
  
«Sentència número 000128/2014  
Sueca, 9 de desembre de 2014  
José Luis Mendoza Gastearena, magistrat d'este Jutjat de Primera Instància i Violència sobre la Dona número 4 de Sueca i el seu partit judicial, ha vist estes actuacions de divorci contenciós número 259/2014, tramitats davant d'este jutjat a instàncies de M. Carmen Artal Sampedro, representada per la procuradora dels tribunals Nuria Ferragud, i assistida de la lletrada Asunción Jaqués, contra Roy Balfour, declarat en rebel·lia, i el ministeri fiscal.  
Part dispositiva  
Estime parcialment la demanda interposada per la procuradora dels tribunals, Nuria Ferragud, en nom de María del Carmen Artal Sampedro, i decrete la dissolució legal per causa de divorci del matrimoni format per María del Carmen Artal Sampedro i Roy Balfour, i dispose com a mesures derivades de la dissolució les mesures següents:  
  
1. La guarda i custòdia del fill menor del matrimoni queda conferida a María del Carmen Artal, i s'assigna l'exercici de la pàtria potestat exclusivament a l'esmentada progenitora.  
2. S'establix la suspensió de qualsevol règim de comunicació, visites i tinença entre Roy Balfour i el seu fill menor, sense perjuí de la voluntat del menor de tindre contacte amb son pare, en la forma i el mode que este establisca, en atenció a la seua edat.  
3. En concepte de pensió alimentària per a la menor i el major d'edat, Roy Balfour haurà d'abonar la quantitat mensual de dos-cents euros (200 ?), pel fill menor, per mesos anticipats i dins dels primers cinc dies de cada mes, a partir de la data d'esta resolució, que ha d'ingressar en el compte corrent que assenyale la mare. Esta quantitat s'actualitzarà amb efectes d'u de gener de cada any, d'acord amb la variació experimentada per l'índex de preus de consum, establit per l'Institut Nacional d'Estadística o organisme que el substituïsca.  
  
4. Els gastos extraordinaris relatius al menor seran sufragats per mitats entre ambdós esposos i s'estendran als gastos escolars d'uniformes, classes complementàries, campaments, matricules, uniformes, entre d'altres i sanitaris de factures mèdiques, quirúrgiques i de farmàcia, ortodòncia, ortopèdia, oftalmologia.  
Es requerix ambdós progenitors perquè s'abstinguen de generar situacions de tensió físiques o verbals en presència dels fills menors, així com de realitzar qualsevol manifestació a estos que supose un menyspreu o demèrit de l'altre progenitor. L'incompliment de les obligacions personals imposades en la sentència i concretament el règim de comunicació i estades (antic règim de visites) fixat als menors i el pagament d'aliments podran comportar la multa coercitiva de l'article 776 de la Llei d'Enjudiciament Civil, sense perjuí de les altres mesures d'orde penal que siga procedent adoptar.  
No es fa pronunciament exprés en costes.  
Una vegada siga ferma esta resolució, comuniqueu-la al registre civil on conste inscrit el matrimoni perquè l'anoten al marge de com pertoque.  
Notifiqueu esta sentència a les parts, i feu-los saber que s'hi pot interposar un recurs d'apel·lació en el termini dels 20 dies següents a la seua notificació, davant d'este jutjat i per a l'Audiència Provincial de València.  
Esta és la meua sentència, de què cal deixar un testimoniatge en les actuacions, que, jutjant definitivament en primera instància, pronuncie, mane i firme.»  
  
I com a conseqüència del parador ignorat de Roy Balfour, s'estén este edicte perquè servisca de cèdula de notificació.  
  
Sueca, 16 d'abril de 2015.- El secretari judicial: Antonio Márquez Soler.